da da da da de en en fi da da en da da da da da da sv sv id fi da da de en da en de da da nl da nb da da da da da da da da da da da sv da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om ulovlig opkrævning af ejendomsskatter | Rigsrevisionen
Sådan laver vi større undersøgelser
Beretningen handler om en ulovlig praksis vedrørende opkrævningen af de kommunale ejendomsskatter. Undersøgelsen har involveret Indenrigs- og Sundhedsministeriet (nuværende Økonomi- og Indenrigsministeriet), Skatteministeriet og SKAT. Formålet med undersøgelsen har været at vurdere årsagerne til, at der er forvaltet i strid med ejendomsskattelovens bestemmelser, og at vurdere ministeriernes håndtering af sagen.
Rigsrevisionen har igangsat undersøgelsen på baggrund af en anmodning fra Statsrevisorerne.
Den 26. oktober 2011 behandlede Statsrevisorerne
Statsrevisorerne afgav beretningen til Folketinget med følgende bemærkning:
"Statsrevisorerne har bedt om denne undersøgelse af årsagerne til, at SKAT har forvaltet i strid med ejendomsskatteloven i perioden 2005-2010.
Som led i skattestoppet vedtog Folketinget i 2002 at ændre ejendomsskatteloven med den hensigt at begrænse stigningerne i ejendomsskatten. Ved en fejl blev lovens tekst imidlertid ikke udformet i overensstemmelse med lovens hensigt. Det betød, at nogle grundejere fik nedsat eller helt slap for at betale ejendomsskat.
Statsrevisorerne kritiserer kvaliteten af det lovarbejde, som Indenrigs- og Sundhedsministeriet og Skatteministeriet præsterede ved udformningen af teksten i ejendomsskattelovens § 1, stk. 5. Det lovforberedende arbejde burde have sikret, at lovens tekst stemte overens med lovens hensigt om at begrænse - ikke nedsætte - stigningen af ejendomsskatten, og burde have omfattet konsekvensberegninger.
Da SKAT i 2004 blev bekendt med, at nogle grundejere stort set slap for at betale ejendomsskat, valgte man at ændre det it-system, som beregnede grundskatteloftet, i stedet for at ændre lovgrundlaget. SKATs ændrede praksis var lovstridig og fortsatte i en årrække - trods gentagne advarsler fra egne medarbejdere og eksterne parter.
at SKAT - uden at inddrage juridisk ekspertise og uden at involvere samarbejdspartnere i Indenrigs- og Sundhedsministeriet og kommuner - besluttede, at der alene var tale om et it-problem, som skulle løses ved at ændre it-systemet
at SKAT ikke fulgte hurtigt og grundigt nok op på de advarsler fra interne og eksterne parter, som man modtog i perioden 2007-2009
at SKAT var alt for lang tid om at stoppe den ulovlige praksis. Den ulovlige praksis blev først lovliggjort ved en lovændring i december 2010. Det vil koste staten ca. 1,2 mia. kr., som skal betales tilbage til de berørte grundejere - ikke fordi det var lovens hensigt, men på grund af en uprofessionel, egenrådig og passiv forvaltning i SKAT."
Statsrevisorerne påtaler skarpt, at SKAT først i april 2010 orienterer Skatteministeriet og skatteministeren og først i maj 2010 orienterer Indenrigs- og Sundhedsministeriet.
Økonomi- og indenrigsministerens redegørelse af 3. januar 2012 (PDF)
Skatteministerens redegørelse af 4. januar 2012 (PDF)
Rigsrevisors notat af 31. januar 2012
Rigsrevisionen følger i dette notat op på beretning nr. 2/2011 om ulovlig opkrævning af ejendomsskatter.
Notatet er baseret på redegørelserne fra skatteministeren og økonomi- og indenrigsministeren og handler om de initiativer, som Skatteministeriet og Økonomi- og Indenrigsministeriet har iværksat og planlægger at iværksætte som følge af beretningen.
Rigsrevisionen vil fortsat følge udviklingen på 3 områder:
opstarten af det tværgående udvalg med deltagelse af Skatteministeriet, Økonomi- og Indenrigsministeriet, KL og kommunerne vedrørende overvågning, koordinering og informationsudveksling på vurderings- og ejendomsskatteområdet
Skatteministeriets udarbejdelse af nye retningslinjer for ændringer af it-systemer
Økonomi- og Indenrigsministeriets løsning af problemerne med en korrekt opkrævning af ejendomsskat og tilbagebetaling.
Statsrevisorernes bemærkning til Endelig betænkning af 8. februar 2012
Beretning nr. 2/2011 om ulovlig opkrævning af ejendomsskatter
Sagen optages i Endelig betænkning 2011 som fortsat sag med følgende statsrevisorbemærkning:
"Statsrevisorerne konstaterer, at skatteministeren og økonomi- og indenrigsministeren har iværksat en række initiativer, der skal sikre en korrekt og lovlig opkrævning af ejendomsskatter fremover.
Statsrevisorerne finder det særdeles utilfredsstillende, at der siden afgivelsen af beretningen er konstateret yderligere fejl i administrationen af ejendomsskatteloven. Fejlene indebærer, at der skal ske yderligere tilbagebetalinger til de berørte grundejere. Der er indtil videre udbetalt 492 mio. kr. tilbage til de berørte grundejere, hvortil kommer yderligere tilbagebetalingsbeløb, der endnu ikke er opgjort.
Statsrevisorerne vil nøje følge, hvordan økonomi- og indenrigsministeren hurtigt finder en holdbar løsning på de konstaterede problemer."
Statsrevisorerne den 8. februar 2012
Rigsrevisionens notat af 9. december 2014
Rigsrevisionen følger i dette notat op på beretning nr. 2/2011 om ulovlig opkrævning af ejendomsskatter.
Der er i notatet fulgt op på følgende områder:
opstarten af det tværgående udvalg med deltagelse af Skatteministeriet, Økonomi- og Indenrigsministeriet, KL og kommunerne vedrørende overvågning, koordinering og informationsudveksling på vurderings- og ejendomsskatteområdet
Økonomi- og Indenrigsministeriets løsning af problemerne med en korrekt opkrævning af ejendomsskat og tilbagebetaling
Skatteministeriets udarbejdelse af nye retningslinjer for ændringer af it-systemer.
Rigsrevisionen vurderer, at sagen kan afsluttes.
Statsrevisorernes bemærkning til Endelig betænkning af 17. december 2014
Beretning nr. 2/2011 om ulovlig opkrævning af ejendomsskatter
Sagen optages i Endelig betænkning 2013 som afsluttet sag med følgende statsrevisorbemærkning:
"Statsrevisorerne afslutter denne beretning om ulovlig opkrævning af ejendomsskatter, idet det nu endeligt er opgjort, hvilke grundejere der uretmæssigt er blevet opkrævet for megen ejendomsskat. Statens samlede udgifter til tilbagebetaling af ejendomsskatter til de berørte grundejere kan opgøres til knap 1,2 mia. kr.
Statsrevisorerne finder det relevant, at økonomi- og indenrigsministeren og skatteministeren har iværksat en række tiltag, der skal sikre, at en fejl som den i 2005 ikke kan gentage sig, bl.a. har ministrene sammen med KL nedsat et tværgående udvalg, der løbende overvåger vurderings- og ejendomsskatteområdet."
Statsrevisorerne, den 17. december 2014
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere